stanford-oval/wikipedia huggingface dataset:
Gottfried Scheidt

Gottfried Scheidt (20. syyskuuta 1593 Halle – haudattu 3. kesäkuuta 1661 Altenburg) oli saksalainen säveltäjä ja urkuri. Hänen isoveljensä oli Samuel Scheidt. Hän sai vuosina 1611–1615 opetusta Jan Pieterszoon Sweelinckilta ja jatkoi opiskelua palattuaan Halleen, jossa hänen opettajiensa joukossa oli hänen oma veljensä.
Scheidt sai vuonna 1617 paikan Altenburgin hovin urkurina. Hän haki pääurkurin paikkaa Danzigin Marienkirchestä vuosien 1622–1623 vaihteessa, mutta hänen tilalleen valituksi tuli Paul Siefert. Scheidt työskenteli tämän jälkeen urkurin tehtävissä Altenburgissa, kunnes jäi eläkkeelle 5. toukokuuta 1658.
Scheidt oli mukana säveltämässä muunnelmien sarjaa Allein Gott in der höh sei Ehr -sävelmään Sweelinckin ja muiden kanssa vuonna 1614. Hänen osuudestaan tässä yhteistyössä koostuu koko hänen tiedossa oleva urkutuotantonsa. Kaikki muut hänen tiedetyistä sävellyksistään kuuluvat vokaalimusiikin piiriin.
Aiheesta muualla

IMSLP: Gottfried Scheidt: nuotteja
Gotha Go 244

| Gotha Go 244 |
| --- | --- |
Tyyppi:  kuljetuslentokone
Alkuperämaa:   Saksa
Valmistaja:  Gothaer Waggonfabrik
Esitelty:  maaliskuu 1942
Pääkäyttäjät:  Luftwaffe
Valmistusmäärä:  174 
Kehitetty mallista:  Gotha Go 242
Gotha Go 244 oli saksalaisen Gothaer Waggonfabrikin kehittämä ja valmistama kaksimoottorinen kuljetuslentokone, joka oli moottoroitu versio yhtiön aiemmasta Go 242 -liitokoneesta. Konetyyppiä valmistettiin kaikkiaan 174 kappaletta, josta 133 oli liitokoneversiosta muunnettuja koneita. Ensimmäiset moottoroidut koneet toimitettiin Kreikkaan sijoitetuille saksalaisjoukoille maaliskuussa 1942, minkä lisäksi tyyppi palveli myös Lähi-idässä ja itärintamalla.
Historia

Gothaer Waggonfabrikin valmistamasta Go 242 -liitokoneesta oli tullut saksalaisjoukkojen yleisin kuljetusliitokone toisen maailmansodan loppupuolella, ja tyyppiä toimitettiinkin yhteensä yli 1 500 kappaletta. Gotha lähti kehittämään liitokoneen pohjalta moottoroitua Go 244 -versiota, jossa kokeiltiin erilaisia pienitehoisia voimalaitteita, joihin kuuluivat saksalaisvalmisteisten moottorien lisäksi Neuvostoliitosta ja Ranskasta sotasaaliiksi jääneitä voimalaitteita. Sarjatuotantokoneissa käytettiin suurimmin osin ranskalaisvalmisteisia moottoreita.
Moottoroitua Go 244:ää valmistettiin kaikkiaan 174 kappaletta, josta 133 oli Go 242B -liitokoneversiosta muunnettuja koneita. Koneet viimeisteltiin viiden liitokoneversion mukaisesti, jotka olivat Go 244B-1- ja Go 244B-2 -rahtiversiot, Go 244B-3 ja Go 244B-4 -laskuvarjohyppyversiot, sekä kaksoisohjaimin varustettu Go 244B-5 -versio. Rahtiversioista B-1:ssä oli vääntövarsi-iskunvaimentimet, kun B-2 oli varustettu öljyiskunvaimentimilla ja leveämmällä laskutelineellä.
Ensimmäiset moottoroidut Go 244:t toimitettiin Kreikassa ja Kreetan saarelle sijoitetuille saksalaisjoukoille maaliskuussa 1942. Tämän lisäksi tyyppiä toimitettiin Lähi-idässä ja itärintaman eteläisen Neuvostoliiton alueella palvelleille yksiköille, mutta jälkimmäisellä se osoittautui alttiiksi ilmatorjunnalle ja korvattiin Junkers Ju 52/3m ja Messerschmitt Me 323 -kuljetuskoneilla.
Konetyypistä suunniteltiin myös yksimoottorista versiota, jossa olisi käytetty nokalle asennettua Argus As 10C tai Junkers Jumo 211 -moottoria. Argus-patoputkimoottoreilla ja perinteisellä perärunkorakenteella varustettu Go 245 -versio oli myös suunnittelilla.
Tekniset tiedot (Go 244B-2)

Lähde:
Yleiset ominaisuudet
Miehistö: 2
Matkustajat: 23 sotilasta
Pituus: &&&&&&&&&&&&&015.080000015,80 m
Kärkiväli: &&&&&&&&&&&&&024.050000024,50 m
Korkeus: &&&&&&&&&&&&&&04.06000004,60 m
Siipipinta-ala: &&&&&&&&&&&&&064.040000064,4 m²
Tyhjäpaino: &&&&&&&&&&&05225.&&&&005 225 kg
Suurin lentoonlähtöpaino: &&&&&&&&&&&07800.&&&&007 800 kg
Voimalaite: &&&&&&&&&&&&&&02.&&&&002 × Gnome-Rhône 14M-4/5 -14-sylinteristä tähtimoottoria; &&&&&&&&&&&&0522.&&&&00522 kW (&&&&&&&&&&&&0700.&&&&00700 hv) per moottori
Suoritusarvot
Suurin nopeus: &&&&&&&&&&&&0290.&&&&00290 km/h 3 000 metrissä
Lentomatka: &&&&&&&&&&&&0740.&&&&00740 km
Lakikorkeus: &&&&&&&&&&&07650.&&&&007 650 m
Nousuaika: 18 min 30 s 5 000 metriin
Aseistus
1 × 7,92 mm MG 34 -konekivääri ohjaamon kattoampumossa
1 × 7,92 mm MG 34 -konekivääri keskikehdon takaosassa
1 × 7,92 mm MG 34 -konekivääri keskikehdon molemmin puolin (yht. 2 kpl)
kuljetettavilla sotilailla mahdollisuus ampua ruuman avattavista ikkunoista
Golem / Vesiliirto

| Golem / Vesiliirto Circle |
| --- | --- | --- |

Julkaisun tiedot
 Äänitetty : 2003
 Julkaistu: 2004
 Formaatti: 2×LP
 Tuottaja(t): Jussi Lehtisalo
 Tyylilaji: krautrock, space rock, progressiivinen rock
 Kesto: 84.38
 Levy-yhtiö: Kevyt Nostalgia / Super Metsä
Circlen muut julkaisut
| Guillotine 2003 | Golem / Vesiliirto 2004 | Empire 2004 |
Golem / Vesiliirto on vuonna 2004 ilmestynyt Circlen viidestoista albumi. Se julkaistiin alun perin vain tuplavinyylinä rajoitettuna 500 kappaleen painoksena. Albumi koostuu kahdesta kokonaisuudesta, joista Golem on Helsingin Semifinal-klubilla 2. marraskuuta 2003 tehty konserttitaltiointi. Toinen osa Vesiliirto on äänitetty studiossa samana vuonna.
Ektro Records julkaisi albumin CD-muodossa vuonna 2013. Se sisältää kolme uutta kappaletta ja lisäksi studiossa äänitetty osuus on remasteroitu. Golem / Vesiliirto on ilmestynyt Pohjois-Amerikassa myös yhdessä Pharaoh Overlordin The Battle of the Axehammer -livealbumin kanssa vuonna 2004.
Kappaleet > Alkuperäinen vinyylijulkaisu

Salamander Sword – 18.24
Destination Thunder – 4.50
True Incubus from Beyond – 11.24
At War with Mercy – 8.38
Forbidden Steel Patriot – 2.57
Korahteleva haapa – 6.57
Tuliset miekat käsissä – 12.14
Neljä kolkkaa – 4.34
Haulikko ja kivääri – 10.55
Lähetys – 3.45
Kappaleet > CD-uudelleenjulkaisu

Salamander Sword – 18.24
Matka – 9.46
Destination Thunder – 4.50
True Incubus from Beyond – 11.24
At War with Mercy – 8.38
Forbidden Steel Patriot – 2.57
Korahteleva haapa – 6.57
Tuliset miekat käsissä – 12.23
Kavaljeeri – 6.32
Neljä kolkkaa – 4.35
Haulikko ja kivääri – 11.07
Skanner / Lähetys – 21.51
Muusikot

Mika Rättö – laulu, kosketinsoittimet
Janne Westerlund – kitara
Jussi Lehtisalo – basso
Tomi Leppänen – rummut
Giles Farnaby

Giles Farnaby (n. 1560 Truro – 1640 Lontoo) oli brittiläinen säveltäjä. Hän keskittyi tekemään materiaalia virginaalille sekä madrigaaleja. Kosketinsoitinsäveltäjänä hän oli aikansa huomattavimpia. Farnabyn on kerrottu olleen tutkijan, koulun johtaja Thomas Farnabyn lapsi. Hän itse valmistui musiikin kandidaattina Oxfordin yliopistosta vuonna 1592. Serkku Nicholas oli virginaalien valmistaja, ja Giles itse saattoi löytää tiensä musiikin pariin tämän ansiosta. Giles Farnabyn sävellyksiä on kymmenittäin koottuna Fitzwilliam Virginal Bookiin, jossa myös säveltäjän poika Richard Farnaby on edustettuna neljällä kappaleella.
Aiheesta muualla

HOASM: Giles Farnaby (englanniksi)
Gustave Garrigou

Gustave Garrigou
Gustave Garrigou (24. syyskuuta 1884 – 28. tammikuuta 1963) oli ranskalainen maantiepyöräilijä. Hän menestyi erinomaisesti Ranskan ympäriajossa, jonka kokonaiskilpailun voittajaksi hän selviytyi vuonna 1911. Hän voitti 5 544 kilometrin pituisen kilpailun keskinopeudella 27,322 kilometriä tunnissa.
Garrigou voitti myös Lombardian ympäriajon (1907), Pariisi-Brysselin (1907) ja Milano–San Remon (1911). Paris-Roubaix'ssa hän ylsi toiselle sijalle vuonna 1912.
Saavutuksia

Ranskan ympäriajo:
1907 kokonaiskilpailussa toinen, voitto etapeilla 10 ja 12, toinen etapilla 8, kolmas etapeilla 9, 11 ja 13
1908 kokonaiskilpailussa neljäs, toinen etapeilla 3, 4 ja 12, kolmas etapilla 9
1909 kokonaiskilpailussa toinen, voitto etapilla 12, toinen etapeilla 3 ja 5, kolmas etapeilla 4, 7 ja 10
1910 kokonaiskilpailussa kolmas, voitto etapilla 13, toinen etapeilla 2 ja 14, kolmas etapeilla 3 ja 12
1911 kokonaiskilpailun sekä etappien 1 ja 13 voitto, toinen etapeilla 6 ja 10, kolmas etapeilla 2, 3, 4, 5, 8 ja 15
1912 kokonaiskilpailussa kolmas, toinen etapeilla 2 ja 7, kolmas etapeilla 3, 5 ja 11
1913 kokonaiskilpailussa toinen, voitto etapilla 8, toinen etapeilla 10 ja 14, kolmas etapilla 6
1914 kokonaiskilpailussa viides, voitto etapilla 11, kolmas etapilla 1
Belgian ympäriajo: 1908 kokonaiskilpailussa toinen, voitto etapeilla 2 ja 3
Lombardian ympäriajo: 1907 voitto, 1909 kuudes
Milano–San Remo: 1907 toinen, 1911 voitto, 1912 toinen
Pariisi-Roubaix: 1907 neljäs, 1908 kahdeksas, 1909 seitsemäs, 1911 neljäs, 1912 toinen
Pariisi-Bryssel: 1907 voitto, 1909 toinen
Bordeaux-Pariisi: 1907 kolmas, 1911 toinen, 1912 kolmas
Sedan-Bryssel: 1909 toinen
Pariisi-Liège: 1909 kolmas
Circuit de Brescia (joukkuekilpailu): 1910 voitto
Ranskan maantiepyöräilymestari: 1907, 1908
Grande amore

| Grande amore |
| --- | --- |

Kappaleen tiedot
Esittäjä(t):  Il Volo
Kesto:  3.45 3.00 (Euroviisut 2015)
Tyylilaji:  oopperapop
Julkaistu:  12. helmikuuta 2015
Säveltäjä(t):  Francesco Boccia, Ciro Esposito
Sanoittaja(t):  Francesco Boccia, Ciro Esposito
Albumilta:  Sanremo grande amore
Euroviisutiedot
Vuosi:  2015
Maa:  Italia
Kieli:  italia
Sijoitus:  3.
Pisteet:  292
Sanat:  sanoitus
Video:  videolinkki
Grande amore (suom. Suuri rakkaus) on italialaisyhtye Il Volon kappale, joka edusti Italiaa vuoden 2015 Eurovision laulukilpailussa Wienissä, Itävallassa. Kappale voitti vuoden 2015 San Remon musiikkifestivaalit, josta se sai paikan Euroviisuihin. Grande amoren ovat säveltäneet ja sanoittaneet Francesco Boccia ja Ciro Esposito.
Italian kielellä laulettava kappale kestää kolme minuuttia ja 45 sekuntia, mutta Euroviisuja varten se on lyhennetty tasan kolmeen minuuttiin. Kappale selviytyi automaattisesti finaaliin, sillä Italia on yksi suurimmista rahoittajamaista. Kappale sijoittui kilpailun finaalissa kolmannelle sijalle, ja sai 292 pistettä. Kappale voitti katsojien puhelinäänestyksen, mutta tuomariston äänissä se sijoittui vasta kuudenneksi.
Gilera Ice

Gilera Ice on Gileran moposkootteri, jota ei ole Suomessa myyty muutamaan vuoteen. Ice poikkeaa valtavirrasta omaperäisellään ulkonäöllään, ulkonäön saavuttamiseksi on jouduttu tekemään uhrauksia, muun muassa vähäisillä katteilla ja tavaratilan uupumisella. Ice on melko ketterä ja helppo ohjattava.
Tekniset tiedot

| --- | --- |
Moottori: 1-sylinterinen, 2-tahti
Poraus x isku: 40,0 x 39,3 mm
Iskutilavuus: 49,4 cm³
Puristussuhde: 10,3 : 1 (÷ 0.8)
Sytytysennakko (e.y.k.k.): 17°(÷1) / 4000 rpm
Kaasutin: 18 OM / PHVA 17.5 ID
Sytytystulppa: NGK B9 ES
Polttoainejärjestelmä: Mäntäohjattu kaasutinmoottori, bensiinipumppu ja alipainehana.
Voitelujärjestelmä: Tuorevoitelujärjestelmä automaattisella pumpulla. Erilliset säiliöt polttoaineelle ja tuorevoiteluöljylle.
Jäähdytys: Ilmajäähdytys, tehostettu ilmankierto.
Vaihteisto: Automaattinen variaattorivaihteisto V-hihnalla, automaattikytkin.
Tuorevoiteluöljysäiliö: Muovisäiliö, tilavuus: ~1,35l (josta varalla: ~0,4l)
Polttoainesäiliö: Muovisäiliö, tilavuus: ~9l (josta varalla: ~1,2l)
Jousitus: Edessä hydraulinen teleskooppihaarukka, takana hydraulinen monovaimennin.
Vanteet: 3.00 x 10"
Renkaat: 120 / 90 - 10"
Pakoputkisto: Pakoputki ja äänenvaimennin, kaksitoiminen katalysaattori ja läppätyyppinen toisioilmajärjestelmä (sas).
Sytytysjärjestelmä: Elektroninen cdi, sisäänrakennettu suurjännitepuola.
Runko: Hitsaten vahvistettu teräsputkirunko.
Jarrut:  Edessä: levyjarru, halk. 200mm, hydraulinen  takana: rumpujarru, halk. 110mm Mekaaninen vivusto.
Paino tankattuna: 92 kg
Ghost (kappale)

| ”Ghost” Ella Henderson |
| --- | --- | --- |

Singlen tiedot
 Albumilta: Chapter One
 Äänitetty : tammikuussa 2014
 Julkaistu: 8. kesäkuuta 2014
 Formaatti: digitaalinen
 Tekijä(t): Ella Henderson, Kenan Williams, Ryan Tedder, Noel Zancanella
 Tuottaja(t): Tedder, Zancanella
 Tyylilaji: pop, soul
 Kesto: 03.36
 Levy-yhtiö: Syco Music
Ella Hendersonin muut singlet
|   | ”Ghost” 2014 | ”Glow” 2014 |
Ghost on englantilaisen laulaja-lauluntekijän Ella Hendersonin esikoissingle, joka julkaistiin 8. kesäkuuta 2014. Kappaleen kirjoittivat Henderson, Kenan Williams sekä OneRepublic-yhtyeestä tutut Ryan Tedder ja Noel Zancanella. Hendersonin debyyttialbumi, Chapter One julkaistaan syksyllä 2014.
Kappale äänitettiin Tedderin omalla studiolla Denverissä tammikuussa 2014, Hendersonin 18-vuotissyntymäpäivänä. Single sai ensisoittonsa radiossa 10. toukokuuta, Capital FM-kanavalla.
Julkaisuviikollaan kappale pääsi singlelistan kärkeen Irlannissa ja Isossa-Britanniassa. Kymmenen parhaan joukkoon se pääsi Australiassa, Belgiassa, Unkarissa ja Uudessa-Seelannissa.
Kappaleet

| Ghost |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ghost | 3.36 |  |  |  |  |  |  |  |
| Ghost (Remixes) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ghost (Switch Remix Radio Edit)  | 3.40 |  |  |  |  |  |  |  |
| 2. | Ghost (Kastle Remix Radio Edit)  | 3.36 |  |  |  |  |  |  |  |
| 3. | Ghost (Oliver Nelson Remix)  | 5.04 |  |  |  |  |  |  |  |
Aiheesta muualla

Kappaleen virallinen musiikkivideo Youtubessa
Göteborgin ooppera

Göteborgin oopperatalo.
Göteborgin ooppera (ruots. Göteborgsoperan) on oopperatalo Göteborgin kaupungissa, Ruotsin länsirannikolla. Ruotsalaisarkkitehti Jan Izikowitzin suunnittelema, vuonna 1994 valmistunut rakennus sijaitsee Götajoen etelärannalla. Sen ensimmäinen näytös oli Aniara-ooppera, jonka on säveltänyt ruotsalainen säveltäjä Karl-Birger Blomdahl.
Rakennus

Oopperatalon rakentamisesta päätettiin vuoden 1989 syyskuussa, ja se vihittiin käyttöön vuoden 1994 lokakuussa. Rakennuksella on pituutta 160 metriä, ja leveimmältä kohdaltaan se on 85 metriä leveä. Sen lattia-ala on noin 28 700 neliömetriä, ja se on 32 metriä korkea. Oopperatalon suurin näyttämö on suuruudeltaan 500 neliömetriä, ja sen auditoriossa on 1 301 paikkaa.
Aiheesta muualla

Wikimedia Commonsissa on kuvia tai muita tiedostoja aiheesta .
Göteborgin oopperan viralliset sivut (ruotsiksi, englanniksi)
Gustave Kahn

Gustave Kahn
Gustave Kahn (21. joulukuuta 1859 – 5. syyskuuta 1936) oli ranskalainen runoilija ja taidekriitikko.
Kahn väitti keksineensä termin vers libre (vapaa säe); hän oli joka tapauksessa sen ensimmäisiä eurooppalaisia puolestapuhujia. Hänen merkittävimpiä töitään ovat mm. Les Palais nomades, 1887, Domaine de fée, 1895, ja Le Livre d'images, 1897. Kahn vaikutti myös liikkeen historiaan kirjallaan Symbolistes et décadents 1902.
Kahn oli myös julkisuudessa esiintyvä intellektuelli, joka kirjoitti romaaneja, näytelmiä ja taidearvosteluja. Hänellä oli merkittävä rooli monessa aikakausjulkaisussa, kuten La Vogue, La Revue Indépendante, La Revue Blanche ja Le Mercure de France. Hän oli myös taidekriitikko ja -keräilijä, joka seurasi maalauksen ja kuvanveiston kehitystä kuolemaansa saakka.
Charles Loeffler sävelsi yksinlauluja useiden Kahnin runojen pohjalta.
Merkittäviä töitä

Palais nomades (1887)
Les Chansons d'amant (1891)
Domaine de fée (1895)
Le Roi fou (1896)
La Pluie et le beau temps (1896)
Limbes de lumières (1897)
Le Livre d'images (1897)
Premiers poèmes (1897)
Le Conte de l'or et du silence (1898)
Les Petites Ames pressées (1898)
Le Cirque solaire (1898)
Les Fleurs de la passion (1900)
L'Adultère sentimental (1902)
Symbolistes et décadents (1902)
Odes de la "Raison" (1902 réédité aux Editions du Fourneau 1995)
Contes hollandais (1903)
La Femme dans la caricature française (1907)
Contes hollandais (deuxième série) (1908)
La Pépinière du Luxembourg (1923)
L'Aube enamourée (1925)
Mourle (1925)
Silhouettes littéraires (1925)
La Childebert (1926)
Contes juifs (1926 réédité chez "Les Introuvables" 1977)
Images bibliques (1929)
Terre d'Israël (1933)
Gotcha!!!

| Gotcha! JMZ |
| --- | --- | --- |

Studioalbumin tiedot
 Julkaistu: 23. tammikuuta 2008
 Formaatti: CD
 Tuottaja(t): DJ Legs, MGI, Ola, O'Mon
 Tyylilaji: rap
 Levy-yhtiö: Edel
JMZ:n muut julkaisut
|   | Gotcha! 2008 | Revolution Dance 2008 |
Gotcha!!! on suomalaisen rap-artisti JMZ:n alkuvuodesta 2008 julkaisema studioalbumi. Albumin julkaisi Edel Records.
Kappaleet

Incoming – 3.11
Stand – 2.54
Gotcha!!! – 3.46
Watchout – 3.37 (mukana Näkökulma)
Loverweapons – 5.09 (säv. mukana Puppa J)
Departure – 3.29
Summerlude – 2.31
Burnt – 2.19
Achulophobia – 3.13
Revolution Speaking – 3.24
Stop – 3.01
Mindtravellers Inc. – 3.49
Halfway There – 3.30
Biitit

DJ Legs: 1, 3, 5, 6, 9, 10, 12, 13
MGI: 2, 11
Ola: 4
O’Mon: 7, 8
Arvostelut

Desibeli.net:
Gotha G

Saksalainen ensimmäisen maailmansodan aikainen Gotha G-pommittaja, jota valmistettiin 1915–1918
Gotha G oli saksalainen ensimmäisen maailmansodan aikainen raskas pommikone.
Yleistä

Gotha G:tä alettiin valmistaa syksyllä 1916, jolloin zeppeliinien haavoittuvuus uusia brittiläisiä hävittäjiä vastaan oli käynyt saksalaisille musertavan selväksi.
Kaksimoottorisesta työntöpotkurikoneesta tuotettiin viittä eri versiota, Gotha I–V. Gotha-koneen kehittelyyn vaikutti huomattavasi helmikuussa 1917 saksalaisten käsiin eksymisen takia ehjänä joutunut Handley Page 0/400 -pommittaja.
Gotha V lensi jopa 840 km matkan, ja nousi 6 500 m korkeuteen. Suurin nopeus oli 140 km/h.
Gotha oli kokoonsa nähden nopea, ja hyvin puolustettu, sen takia sitä oli vaikea ampua alas. Gothat saattoivat lentää muodostelmassa ja suojata toisiaan konekivääreillä. Silti koneen laskeutuessa sattui monesti onnettomuuksia, jotka verottivat Gothia.
Gothan erikoisuus oli koneen takaosassa rungon alapinnalla sijaitseva ampumistunneli, joka mahdollisti koneen ohjaamossa istuvan taka-ampujan ampua koneen alapuolelle ja koneen taakse alaviistoon: taka-ampuja ampui ampumistunnelin kautta koneen rungon ”läpi”. Yleensä koneita vastaan oli tehokkainta hyökätä tästä kulmasta. Ensimmäinen alasammuttu Gotha ammuttiin kuitenkin suoraan koneen takaa oman pyrstön suojasta. Tämä tekniikka ei kuitenkaan toiminut hyvin, jos koneen ohjaaja tiesi heilutella konetta lennon aikana.
Gotha-koneet tuhottiin Versailles’n rauhansopimuksen ehtojen mukaan Saksan hävittyä sodan.
Englannin pommitukset

Saksalaiset alkoivat suunnitella päiväaikaisia pommituslentoja Englantiin vuoden 1916 lopulla (Operation Türkenkreuz). Gothat pommittivat Lontoota ensimmäisen kerran 13. kesäkuuta 1917 ja tappoivat 162 lontoolaista, haavoittaen 432:ta.
Yhtäkään Gothaa ei ensimmäisessä hyökkäyksessä ammuttu alas; hyökkäys oli sodan eniten kuolonuhreja vaatinut ilmahyökkäys. Eräällä seuraavista pommituskerroista kävi muun muassa niin että englantilaisten omat ilmatorjunta-ammukset aiheuttivat Lontoossa enemmän tuhoa kuin Gotha-pommittajat.
Päivähyökkäyksissä Gothan lensivät korkealla Thames-jokea ylös kohti Lontoon keskustaa, yöllä Gothat saattoivat kuljettaa enemmän pommeja, koska lensivät matalalla.
Vuonna 1918 alkoivat Gotha-pommittajien tappiot kasvaa Lontoon yllä sitä suojaavan sulkupallojärjestelmän ja tehokkaiden hävittäjien, kuten Sopwith Camelin takia.
Suoritusarvoja

Kolmimiehisen Gotha V:n lentomatka oli noin 840 km, korkein lentokorkeus 6 500 km ja huippunopeus 140 km/h. Siinä oli 2–3 konekivääriä.
Gotha G.I.
Gothan sisärakenne.
Gran Turismo (videopeli)

| Gran Turismo |
| --- | --- |

Kehittäjä:  Polyphony Digital
Julkaisija:  Sony Computer Entertainment
Suunnittelija:  Kazunori Yamauchi
Säveltäjä:  Masahiro Andoh
Pelisarja:  Gran Turismo
Julkaistu:  JP 23. joulukuuta 1997EU 8. toukokuuta 1998NA 12. toukokuuta 1998
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation
Lisää peliartikkeleitaVideopelien teemasivulla
Infobox OK : 
Gran Turismo on Polyphony Digitalin kehittämä ja Sony Computer Entertainmentin vuonna 1997 julkaisema ajopeli PlayStation 1:lle. Peli on suositun Gran Turismo -pelisarjan ensimmäinen osa.
Vastaanotto

Peli on saanut IGN:n arvostelussa arvosanaksi 9.5/10.
Myynti

Peli on myynyt 10,85 miljoonaa kappaletta mailmanlaajuisesti.
Aiheesta muualla

Gran Turismo MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gran Turismo (video game)
Käännös suomeksi
Gloomy Grim

| Gloomy Grim |
| --- | --- |

Tiedot
Toiminnassa:  1995–
Tyylilaji:  sinfoninen black metal
Kotipaikka:  Helsinki, Suomi
Laulukieli:  englanti
Jäsenet:  Agathon, laulu, syntetisaattori   Jussi Heikkinen, kitara   Micko Hell, kitara   Nukkler Tormentörr, basso   Suntio, rummut  
Levy-yhtiö:  Holy, (1998–2004)   Anticulture, (2008)  
Aiheesta muualla
Kotisivut
Infobox OKNimi-testi OK: 
Gloomy Grim on suomalainen dark metal -yhtye, joka on perustettu vuonna 1995. Yhtye laulaa englanniksi. Vuonna 2019 yhtye ilmoitti jäävänsä määrittelemättömän pituiselle tauolle laulaja-kosketinsoittaja Agathonin terveydentilan vuoksi. Agathon menehtyi syöpään 30. toukokuuta 2022.
Jäsenet

Agathon – laulu, syntetisaattori
Lord Heikkinen – kitara
Micko Hell – kitara
Nukklear Tormentörr – basso
Suntio – rummut
Jäsenet > Entiset jäsenet

Ceasar – basso
Whisper Lilith – laulu
Mörgoth – kitara
Father Umbra Sol – kitara
Diskografia

Blood, Monsters, Darkness (1998,  Holy Records)
Life? (2000,  Holy Records)
Written in Blood (2001,  Holy Records)
The Grand Hammering (2004,  Holy Records)
Under the Spell of the Unlight (2008,  Anticulture Records)
Reborn Through Hate (1998,  Holy Records)
EP:t
Tapetum Lucidum (2007,  omakustanne)
Fuck the World, Kill the Jehova! (1996)
Friendship Is Friendship, War Is War! (1997)
Diskografia > Videografia

Born in Fire (2000,  Holy Records, VHS)
Promopack 2006 (2006,  omakustanne, DVD)
Gustave Le Bon

Gustave Le Bon.
Gustave Le Bon (7. toukokuuta 1841 Nogent-le-Rotrou, Ranska – 13. joulukuuta 1931 Marnes-la-Coquette, Ranska) oli ranskalainen sosiaalipsykologi ja sosiologi.
Le Bon julkaisi ensin, varsinkin 1860-luvulla, fysiologisia ja terveysopillisia tutkimuksia, mutta sittemmin pääpaino oli etenkin kansatieteen ja sosiologian alalla. Hän julkaisi näillä aloilla lukuisia teoksia, joista erityisen suurta huomiota saavutti teos La Psychologie des foules (1895, suom. nimellä Joukkosielu, 1912). Erityisesti Le Bon tutkinut Aasian kansojen sivistystä, ja hänet lähetettiin 1884 Intiaan tutkimaan tieteellisesti sikäläisiä buddhalaisia muistomerkkejä. Tutkimusten tuloksena ilmestyi useita teoksia.
Le Bon esitti teorioita kansallisista piirteistä, rodullisesta ylivertaisuudesta, ihmisten laumakäyttäytymisestä ja joukkopsykologiasta. Le Bonin työ joukkopsykologiassa tuli merkittäväksi 1900-luvun ensimmäisellä puoliskolla, kun mediatutkijat hyödynsivät sitä. Kriittisesti sitä ovat tarkastelleet muun muassa Sigmund Freud ja Elias Canetti.[lähde? ]
Le Bon opiskeli lääketiedettä ja kiersi Eurooppaa, Aasiaa ja Pohjois-Afrikkaa, kirjoitti artikkeleita arkeologiasta ja antropologiasta ja laati kuuluisia tutkielmia psykologiasta.[lähde? ] Näistä töistä huomattavimmat ovat ihmisen psykologiaa käsittelevä Les Lois psychologiques de l'évolution des peuples vuodelta 1894[lähde? ] ja ihmisjoukkoja käsittelevä Joukkosielu (La psychologie des foules) vuodelta 1895.
Suomennetut teokset

Joukkosielu.  Helsinki:  Otava, 1912.
Maailman nykyinen kehitys – harhaluuloja ja tosiasioita.  Suomentanut Tauno Nuotio. Pori:  Satakunnan kirjateollisuus, 1929.
Joukkosielu.  (Kieliasultaan päivitetty laitos tuntemattoman tekijän vuonna 1912 ilmestyneestä suomennoksesta)  Helsinki:  Kiuas, 2017.  ISBN 978-952-7197-05-9.
Aiheesta muualla

Gustave Le Bon Gutenberg-projektissa
La psychologie des foules englanniksi nimellä "The Crowd: A Study of the Popular Mind" (PDF) (Arkistoitu – Internet Archive)
↑  Tietosanakirja 1909, osa 11, Hakusana: Le Bon, Gustave Verkossa
Grandi (sukunimi)

Grandi on muun muassa seuraavien henkilöiden sukunimi:
Alessandro Grandi (1586–1630), italialainen barokkisäveltäjä
Dino Grandi (1895–1988), italialainen fasistipoliitikko
Irene Grandi (s. 1969), italialainen laulaja
Thomas Grandi (s. 1972), kanadalainen alppihiihtäjä
Kuvitteellisia henkilöitä

Kari Grandi, mainoshahmo
| --- | --- |
: Tällä täsmennyssivulla luetellaan henkilöitä, joilla on sama sukunimi.